на държавата членка (държавите членки), в която (които) пластмасовият продукт за еднократна употреба се пуска на пазара.
 Член 4
 Влизане в сила и прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 3 юли 2021 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 17 декември 2020 година.
 За Комисията
 Председател
 Ursula VON DER LEYEN
 (1) ОВ L 155, 12.6.2019 г., стр. 1.
 (2) Директива 2008/98/ЕО на Европейския парламент и на Съвета от 19 ноември 2008 г. относно отпадъците и за отмяна на определени директиви (ОВ L 312, 22.11.2008 г., стр. 3).
 (3) Директива 94/62/ЕО на Европейския парламент и на Съвета от 20 декември 1994 г. относно опаковките и отпадъците от опаковки (ОВ L 365, 31.12.1994 г., стр. 10).
 ПРИЛОЖЕНИЕ I
 Хармонизирани спецификации относно маркировката на дамски превръзки, хигиенни тампони и апликатори за тампони
 1.
 Опаковката на дамски превръзки, която има площ 10 cm2 или по-голяма, трябва да носи следната печатна маркировка:
 Забележка
 :
 Черната линия, която обрамчва маркировката, не е част от нея. Тя служи само за да открои спрямо бялата страница тънката бяла линия, която обрамчва маркировката.
 Чрез дерогация от първото изречение от настоящата точка маркировката на опаковката на дамски превръзки, пуснати на пазара преди 4 юли 2022 г., може да се прикрепи със стикери.
 2.
 Опаковката на хигиенни тампони и апликатори за тампони, която има площ 10 cm2 или по-голяма, трябва да носи следната печатна маркировка:
 Забележка
 :
 Черната линия, която обрамчва маркировката, не е част от нея. Тя служи само за да открои спрямо бялата страница тънката бяла линия, която обрамчва маркировката.
 Чрез дерогация от първото изречение от настоящата точка маркировката на опаковката на хигиенни тампони и апликатори за тампони, пуснати на пазара преди 4 юли 2022 г., може да се прикрепи със стикери.
 3.
 Маркировката, посочена в точки 1 и 2, трябва да отговаря на изискванията на настоящата точка.
 а.
 Разположение на маркировката
 Маркировката се поставя хоризонтално върху външната предна или горна повърхност на опаковката — в зависимост от това коя от тях се вижда по-ясно.
 Ако маркировката с минимален размер не може да се вмести изцяло върху външната предна или горна повърхност на опаковката, тя може да се постави частично върху две страни на опаковката, т.е. върху горната и предната, или върху предната и страничната — в зависимост от това коя от тях се вижда по-ясно.
 Ако поради формата или размера на опаковката не е възможно маркировката да се постави хоризонтално, тя може да се завърти на 90 ° и да се постави вертикално.
 Полетата на маркировката не може да се разделят.
 Когато опаковката се отваря в съответствие с инструкциите, маркировката не бива да се разкъсва или да става нечетима.
 б.
 Размер на маркировката
 Маркировката се състои от две полета — червено и синьо, които имат еднакви размери и са разположени едно до друго, и едно правоъгълно черно поле, което съдържа информационния текст „ПРОДУКТЪТ СЪДЪРЖА ПЛАСТМАСА“ и е